ميت أبو غالب

ميت ابو غالب مدينه فى مركز كفر سعد فى محافظة دمياط كانت فى الاصل قريه اتصنفت كمدينه سنه 1998. و هى بلد قديمه من ايام الفراعنه و كانت مشهورة بصناعة المراكب و كان فيها ميناء قديم للنقل عن طريق النيل.

البلاد اللى حواليها هيا كفر النازله و كفر ميت ابو غالب و كفر سعد البد و شرباص و كفر الشناوى.

ميت ابو غالب دلوقتى اتطورت وفيها اسطول نقل من اكبر اساطيل النقل البرى فى محافظه دمياط. ناس كتيره فى المدينه بيشتغلوا فى المعمار و المقاولات و كمان فيه عدد كبير شغالين فى الاستيراد و التصدير.

المدينه فيها سنترال ألى كامل و مدرسة ثانوى و مدرسة تجاره و مدرستين اعدادى و حوالى 8 مدارس ابتدائى و كذا معهد ازهرى. و فيها مستشفى مركز مجهز بامكانيات حديثه و وحدة اسعاف فيها عربيتين اسعاف.

تصنيف:دمياط